CELEX: 62020TN0657
Language: et
Date: 2020-10-30 00:00:00
Title: Kohtuasi T-657/20: 30. oktoobril 2020 esitatud hagi – Ryanair versus komisjon

14.12.2020   
            
            
               ET
            
            
               Euroopa Liidu Teataja
            
            
               C 433/66
            
         
      30. oktoobril 2020 esitatud hagi – Ryanair versus komisjon
      (Kohtuasi T-657/20)
      (2020/C 433/82)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid F. Laprévote, V. Blanc, E. Vahida, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 9. juuni 2020. aasta otsus (EL) riigiabi asjas SA.57410 COVID –Finnairi rekapitaliseerimine (1) ja
               
            
                  —
               
               
                  mõista kohtukulud välja Euroopa Komisjonilt.
               
            Ühtlasi palus hageja lahendada asi Euroopa Liidu Kohtu põhikirja artiklis 23a sätestatud kiirendatud menetluses.
      
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et komisjon kohaldas vääralt ELTL artikli 107 lõike 3 punkti b, kohaldas mittetäielikult riigiabi ajutist raamistikku ja tegi ilmse hindamisvea, järeldades, et abiga kõrvaldatakse tõsine häire Soome majanduses, rikkudes oma kohustust kaaluda abi positiivseid mõjusid võrreldes selle negatiivsete mõjudega kaubandustingimustele ja moonutamata konkurentsi säilitamisele (nn tasakaalustav test) ja järeldades, et Finnairil ei olnud mingit märkimisväärset turujõudu.
               
            
                  2.
               
               
                  Teine väide, et komisjon rikkus ELTL konkreetseid sätteid ja liidu õiguse üldpõhimõtteid, mis puudutavad diskrimineerimise keeldu, teenuste osutamise vabadust ja asutamisvabadust, millel põhineb lennutranspordi liberaliseerimine liidus alates 1980ndate lõpust. Liidus lennutranspordi turu liberaliseerimine on võimaldanud kasvada tõeliselt üle-euroopalistel odavlennufirmadel. Lubades Soomel reserveerida abi Finnairile, jättis Euroopa Komisjon tähelepanuta COVID-19 kriisi tekitatud kahju niisugustele üle-euroopalistele lennufirmadele ning nende rolli Soome lennuühenduses.
               
            
                  3.
               
               
                  Kolmas väide, et vaatamata tõsistele raskustele jättis komisjon algatamata ametliku uurimismenetluse ja rikkus hageja menetlusõigusi.
               
            
                  4.
               
               
                  Neljas väide, et komisjon rikkus oma põhjendamiskohustust.
               
            
         (1)  ELT 2020, C 310, lk 6.